google/wiki40b huggingface dataset:
Volleyball under Sentralamerikanske og karibiske leker 1974

Volleyball under Sentralamerikanske og karibiske leker 1974. Volleyball var en av flere sporter i de tolvte sentralamerikanske og karibiske leker som ble arrangert i Santo Domingo i Den dominikanske republikk i perioden 27. februar til 13. mars 1974. Det var ellevte gangen som volleyball var med i de sentralamerikanske og karibiske leker. Det var to turneringer, en for menn og en for kvinner, Cuba vant begge.
Uttrøndelag

Uttrøndelag er en tidligere administrativ inndeling av Sør-Trøndelag utenfor Trondheim. I administrativ sammenheng er begrepet ute av bruk siden 2002. 
I middelalderens fylkesinndeling omfattet Uttrøndelag områdene sørover fra Leksvik, Frosta og Åsen (Levanger) og øst for Agdenes, og var i Frostatingsloven inndelt i småfylkene Stiordælafylki, Strindafylki, Gauldœlafylki og Orkdœlafylki med fellesting på Øra ved Nidelvosen (nå Trondheim). Den tilsvarende enheten Inntrøndelag omfattet da nåværende Innherred i Nord-Trøndelag, og var likeledes inndelt i fire småfylker med fellesting på Mære.
Senere har begrepet Uttrøndelag kommet til å bli benyttet om hele dagens Sør-Trøndelag fylke, mens kommunene Leksvik, Frosta, Stjørdal og Meråker som hører til Nord-Trøndelag fylke har kommet til å bli regnet til Inntrøndelag sammen med Innherred. Eksempler på dette er Uttrøndelag politidistrikt og Inntrøndelag politidistrikt frem til 2001. Uttrøndelag politidistrikt omfattet hele Sør-Trøndelag unntatt Trondheim.

Språkgrenser

I dialektsammenhenger brukes begrepene inntrøndersk og uttrøndersk som klassifiseringer av språklige kjennetegn i trøndersk. Det inntrønderske dialektområdet går gjennom hele Trøndelag fra Oppdal i sør til Røyrvik i nord, mens det uttrønderske omfatter kystbygdene i Trøndelag.
Hotel St. Pauli

Handling, begynnelsen

Jor og Gerda bor i København. Jor forsøker å realisere seg selv som forfatter, men det blir Gerda som må holde liv i dem begge ved prostitusjon. De to har relativt forskjellige tanker om livet. Så treffer Gerda Morgan fra Nedre Eiker. Hun tar ham med seg hjem til Jor, og det oppstår et trekantdrama. Det ender med at Morgan flykter med Gerda.

Sitater

Filmsitatet fra Hotel St. Pauli «Erru hore?» var i 2005 med i en leserkonkurranse med navnet "Stem på tidenes norske filmreplikk"

Kritikk og filmens ettermæle

Filmen skapte en heftig debatt fordi den hadde mange sexscener, blant annet usimulerte scener med fellatio og urinsex mellom Amanda Ooms og Øyvin Berven. Aftenpostens anmelder Per Haddal skrev etter premieren: "Wam og Vennerød glir over i sensasjonsmakeri og selvparodi. Alle filmkjertler tømmes". Fædrelandsvennen karakteriserte filmen som "banaliteter og monoton parring", Arbeiderbladet kalte den et "latterlig oppkok" . Derimot var Dagbladet positiv og mente filmen var regissørparets "...beste ytelse til dato" 
Arbeiderbladets Harald Kolstad så filmen som et symptom på alt han mente var galt med norsk filmkunst på 1980-tallet: "Noe av det mest deprimerende ved "Hotel St. Pauli" er vissheten den gir oss om at dette bare kunne skje i norsk film. Bare i vår tilsynelatende kroniske ravnekrok-situasjon som filmland kunne dette ubeskrivelig latterlige oppkoket av bygde-genialitet og lavpannet sensasjonsmakeri bli produsert – med statsstøtte – og presentert på tre hovedstadskinoer som en filmbegivenhet"
En filmklubbleder summerte opp handlingen slik "Den stakkars cowboyen fra Toten blir korrumpert straks han kommer til Hamburg. Ooms viser frem puppen, John Ege dasker ham på rumpa, og vips er mannen ødelagt. Siden blir han også kastrert av Amanda Ooms. Dette er «kalkunisme» av fremste merke"
Filmen trekkes ofte frem som 80-tallistisk. På spørsmål om hvilken norsk film som var mest "syndig", uttalte avdelingsleder på Cinemateket Jan Langlo i 2006: "på 80-tallet begynte iallfall perversiteten å flomme. Wam og Vennerød-filmen «Hotel St. Pauli»  er kanskje den mest kinky filmen som er laget i Norge. Der er norsk galskap blandet med sex, og man får se urinering og diverse andre perversjoner. I forhold til norsk film i dag, var de villige til å ta det mye lenger"
Niels Rosenkrantz

Diplomat

Etter noen år i militæret begynte Rosenkrantz i 1782 som diplomat. Han ble i 1783 legasjonssekretær i Haag og i 1784 legasjonssekretær i St. Petersburg. I 1787 ble han utnevnt til ministerresident i Warszawa og ble i 1789 kammerherre og chargé d'affaires ved det russiske hoffet. 1795–1800 var han gesandt ved det prøyssiske hoffet i Berlin. I 1800 ble han utnevnt til gesandt ved det russiske hoffet, men mottok 1801 ordre fra tsaren om øyeblikkelig å forlate Russland. Han var likevel 1802–1804 igjen ved det russiske hoffet. I 1808 og 1810 var han sendebud til keiser Napoleon og 1809 dansk-norsk utsending ved fredsforhandlingene mellom Russland og Sverige. I 1810 ble han utnevnt til geheimestatsminister og sjef for utenlandske deputasjoner (utenriksminister) og ivaretok denne stillingen til sin død i 1824.

Godseier

Rosenkrantz hadde ingen utsikter til arv fra foreldrene. Han ble likevel en ganske velstående godseier, da hans fjerne slektning statsminister Frederik Christian Rosenkrantz gjorde ham til sin enearving. Med dette fikk han gårdene Ryegaard, Egholm, Krabbesholm og Trudsholm i Nordsjælland, så vel som Barritskov i Østjylland. Egholm og Krabbesholm ble solgt og erstattet av et pengefideikommiss. Ifølge Frederik Christian Rosenkrantz' testamentarebestemmelser ble de andre gårdene samlet i stamhuset Rosenkrantz.

Utmerkelser

I 1800 ble Rosenkrantz ridder av Dannebrogordenen. I 1811 mottok han Elefantordenen.

Privat

Han ble i 1791 gift med Varvara Aleksandrovna fyrstinne Vjazemskaja (1774-1849) i St. Petersburg. Rosenkrantz er gravlagt på Rye kirkegård ved herregården hans Ryegård.
Pucarani

Pucarani er en landsby i departementet La Paz i Bolivia. Landsbyen er administrativt senter for kommunen Pucarani.
Den danske Rimkrønike

Den danske Rimkrønike ble i 1495 den første bok på dansk som ble trykket i Danmark. Verket består av en rekke dikt om de danske kongene fram til Christian I. Diktene er utformet som om de framføres av kongene selv.
Boken ble trykt av Gotfred av Ghemen, en nederlender som var bosatt i København.
Air China

Air China (forenklet kinesisk: 中国国际航空公司; pinyin: Zhōngguó Guójì Hángkōng Gōngsī,forkortet 国航) er Kinas andre største flyselskap, etter China Southern Airlines. Flyskapet er statseid og kommersielt, og det eneste flyselskapet som har landets flagg på samtlige fly. Air China ble etablert i 1988, som et av de seks selskaper som ble opprettet etter at CAAC ble oppløst som flyselskap.
Selskapet bruker Beijings internasjonale lufthavn som hovedknutepunkt. I 2006 fløy 33,97 millioner passasjerer med selskapet. Mens 2010-tallet var nærmest det dobbelte på over 60 millioner passasjerer. Air China. I 2013 fraktet selskapet 86 millioner, og fløy til 185 destinasjoner.
Destinasjoner:
Air China har ett stort rutenettverk fra hovedsakelig Beijing, men har også base i Shanghai og Chengdu til for eksempel Milano, Frankfurt am Main og Sydney. Selskapet har også flyvninger til Stockholm og skal ifølge flere fra flymiljøet og internettforumer ha vært i kontakt med Oslo lufthavn, Gardermoen om en mulig rute mellom atageligvis Oslo-Beijing.
Vekts i antall langdistanseruter har økt kraftig med satsing på Europa og Nord-Amerika, fra 2011 til 2014 åpnet de fra Beijing til bla.: Düsseldorf(2011),München-Aten(2011), Milano(2011, allerede fløy de fra Shanghai), Genevé(2013), Houston(2013), Washington(2014), Honolulu(2014 og Barcelona-Wien(2014). I år(2015) åpner selskapet enda flere også igjen fra Beijing: to til Afrika: Addis Abeba og Johannesburg, to til Nord-Amerika: Montreal og Havana, to til Oceania: Melbourne(allrede flyr de fra Shanghai) Auckland. og resten konsentreres rundt i Asia.
Air China har en Codeshare avtale bla. med SAS.
Air China ble i desember 2007 medlem av flyselskap-sammenslutningen Star Alliance.
Fremtidsplaner og vekst:
Air China har hatt en formidabel vekst de siste 10 årene. Selskapet får levert flere fly i år og de neste årene, som Boeing 787-9, Boeing 747-8, Boeing 777-300ER og Airbus A330-200. Selskapet ønsker økt tilsetdeværelse i Europa og Nord-Amerika.
Stylocellidae

Utseende

Små til middelsstore (kroppslengde 1-7 mm) vevkjerringer med avlang kropp og forholdsvis korte bein. Slekten Stylocellus har øyne, de andre to slektene ikke.

Utbredelse

Familien er utbredt i Sørøst-Asia fra India i vest til det vestlige Ny-Guinea i øst.
Laureus World Team of the Year

Laureus World Team of the Year er en pris delt ut av Laureus World Sports Awards. Den blir delt ut til det laget som har den beste prestasjonen foregående år.
Karianne

Etymologi

Karianne en sammensetting av kvinnenavnene Kari og Anne. Kari er en kortform av Katarina som kommer av det greske navnet Aikaterine som har en usikker opprinnelse. Senere ble navnet knyttet til det greske ordet katharós som betyr «ren». Anne er avledet av Hannah som har opprinnelse i det hebraiske ordet for «gunst» eller «nåde», channah.
Den andre siden

Handling

Handlingen finner hovedsakelig sted i Bremen, Hamburg og Istanbul, og forteller i tre kapitler historien om seks mennesker. Utgangspunktet er forholdet mellom en mor og datter og en far og sønn, og filmen viser «at dødens tragikk også kan være en forbindende kraft, som lar mennesker møte hverandre på nytt». Ved siden av avskjed og død er også hjemvendelse og tilgivelse viktige temaer.

Yeters død

Nejat er en innadvendt tyskprofessor av tyrkisk opprinnelse. Hans far Ali innleder et forhold til Yeter, en tyrkisk prostituert. Nejat misliker først dette, men får et mer positivt syn på henne etter at han oppdager at hun sender penger hjem til datteren for å betale for hennes utdannelse. Under en krangel slår Ali Yeter til døde i fylla. Etter dette beslutter Nejat seg for å finne Yeters forsvunne datter Ayten, og håper å betale for hennes utdannelse.
Ved et tilfelle blir han eier av en tysk bokhandel i Istanbul, og bestemmer seg for å bli der. Å være i Tyrkia gjør også at hans tyrkiske identitet våkner til live, og han finner ut at han er misfornøyd med å forelese om Goethe for unge tyskere. Han har brutt med faren, som soner en fengselsstraff i Bremen og senere blir utvist fra Tyskland.

Lottes død

I den andre delen, kalt «Lottes død», kommer det frem at Ayten er en politisk aktivist som er på flukt fra tyrkisk politi og nå oppholder seg i Tyskland, der hun håper å få politisk asyl.
Den opprørske Ayten forelsker seg i den jevngamle studenten Lotte, som mot viljen til sin mor Susanne lar Ayten bo hos seg og bestemmer seg for å beskytte henne.
Lotte hjelper Ayten å lete etter moren, som hun tror jobber som skoselger i Tyskland. Mens de kjører bil blir de stanset av politiet i en rutinekontroll, og Ayten flykter. Hun blir tatt og politiet oppdager hennes falske identitet.
Etter at Aytens asylsøknad blir avslått og hun blir utvist til Tyrkia, reiser Lotte etter henne. Ayten sitter nå i fengsel, og Lotte kan ikke hjelpe henne.
I forsøket på å smugle et våpen gjennom Istanbul i Aytens sted mister Lotte livet, da noen små gutter stjeler vesken hennes med våpenet. Hun løper etter dem, og oppdager dem mens en av guttene undersøker våpenet. Han retter det mot henne, avfyrer det og – til sin overraskelse – dreper henne.

Den andre siden

I filmens siste del reiser Susanne til Istanbul, i håpet om å komme datteren nærmere. Hun og Ali passerer tollen samtidig. Lotte hadde kort før sin død besøkt Nejats bokhandel, og han hadde tilbudt henne å leie et rom. Senere møtes Nejat og Lottes mor, som nå hjelper den fengslede Ayten.
Filmen ender med at Nejat venter på en strand for å møte faren, som skal komme tilbake fra en fisketur i Svartehavet. Filmen lar det være et åpent spørsmål om Nejat vil reise tilbake til Istanbul, hvor Ayten venter hjemme hos ham, eller om han ikke vil finne henne. Seerne får ane muligheten for at Nejats far begikk selvmord under fisketuren, og at Nejat kan komme til å gjøre det samme.
Njervesfjorden

Njervesfjorden (også skrevet Njervefjorden) er en liten fjord i Lindesnes kommune i Vest-Agder. Den ligger hovedsakelig mellom Vestre Imsa i øst og Nyresnes sør for Spangereid i vest. Fjorden har innløp ved Kjeholmen og Vigeskjeret i sør og strekker seg 2,5 kilometer nordover til Høllen og Njerve, som den er oppkalt etter. Nord for Vestre Imsa går det et sund østover til Remesfjorden. På vestsiden av Nyresnes ligger Kjerkevågen som går inn til Spangereid.
Leif N. Olsen

Olsen-driver

En Olsen-driver er en alkoholfri drink laget av limejuice, eplemost, ingefærøl, Farris og isbiter. Den ble oppfunnet av Leif Olsen for å få ned antallet tilfeller av fyllekjøring.

Utmerkelser og æresbevisninger

Leif N. Olsen ble i 1982 tildelt Snill Gutt fra Pressefotografenes Klubb.
I 2010 ble Leif N. Olsen tildelt Kongens fortjenstmedalje i gull.
Clackamas

Clackamas er en indianerstammr i den amerikanske delstaten Oregon som tradisjonelt bodde langs Clackamas River i Willamette Valley. Lewis og Clark estimerte i år 1806 deres antall til 1800. Den gang bodde stammen i 11 landsbyer og levde av fisk og røtter.
I 1855 ble de 88 overlevende medlemmer flyttet til Grand Ronde i Oregon, først til Grand Ronde Indian Reservation; senere gled de inn i den alminnelige befolkning.
Deres etterkommere tilhører Confederated Tribes of the Grand Ronde Community of Oregon.
Likesom andre chinook-stammer praktiserte de skalleforming. Fra spebarnsalder ble hodet presse mellom treplater slik at pannen ble skrådd bakover.
Gebze

Historie

Hannibal begikk selvmord i havnen av den antikke byen Libyssa i 182 f.Kr. fremfor å bli fanget av romerne.
Kajana älv

Kajana älv (finsk: Kajaaninjoki) er ei elv i Uleåborgs län i Finland. Elva renner fra Nuasjärvi til Ule träsk, gjennom byen Kajana hvor de tidligere Ämmäkoski-strykene nå utnyttes til produksjon av vannkraft.
Frue

Frue er en betegnelse som kan ha flere betydninger. Den vanligste moderne betydningen er en gift kvinne, altså en hustru. En ugift kvinne blir kalt en frøken. I Norge gikk betegnelsene fru, frøken og herr stort sett ut av bruk rundt 1970, men i endel andre land er slike betegnelser fortsatt mer vanlige.

Historie

Opprinnelig er frue den kvinnelige varianten av herre, og kom inn i norsk i norrøn tid som lånord fra gammelsaksisk frua, dvs. «herskerinne». Den opprinnelige betydningen er en (gift) herskerinne, dvs. en person som er høyerestilt i forhold til andre eller er herskerinne over et område. I løpet av middelalderen kom betegnelsene herre og frue også til å angi adelig stand.
Dronning Margrethe I ble for eksempel kalt «Norges frue og husbond». Jomfru Maria, Jesu mor, blir kalt «vår frue» (latin: domina nostra).
Frue og den avledede foranstilte formen fru ble som tittel brukt først om gifte adelskvinner og andre kvinner av høy rang; fra omkring 1800 ble tiltaleformen fru brukt som generell høflighetsform for alle «kondisjonerte» kvinner, dvs. i første rekke kvinner som tilhørte borger- og embedsmannsklassen. Denne språkbruken holdt seg et godt stykke inn på 1900-tallet. Et eksempel på forsøket på å reservere fru for gifte kvinner av høy stand, i tråd med den tradisjonelle bruken, gir Johan Borgen i Lillelord med handling fra begynnelsen av 1900-tallet, der fru utelukkende brukes om borgerskapets kvinner, mens fiskerkona Frisaksen blir kalt madam Frisaksen; det må nevnes at også madam historisk var forbeholdt kvinner med en viss sosial plassering, men lavere enn kvinner som ble kalt fru. I løpet av 1900-tallet ble fru en alminnelig høflighetsform for alle gifte kvinner, særlig på 1950- og 1960-tallet. Fra ca. 1970 gikk betegnelsen imidlertid stort sett ut av bruk i Norge.
I helt ny tid har det på andre språk enn norsk vært tendens til å bruke ord som tilsvarer fru om voksne kvinner uavhengig av sivilstand, og Språkrådet har tilsvarende foreslått å bruke ordet på samme måte på norsk. Denne endringen i moderne språkbruk i andre språk kom imidlertid etter at uttrykket fru i all hovedsak uansett hadde gått ut av bruk i Norge.
Østre Aker skiklubb

Østre Aker skiklubb (ØAS) er en skiklubb fra Lillomarka i Oslo. Klubben ble stiftet 24. april 1963. Klubbens klubblokaler og hjemmeanlegg er på Linderudkollen.
Klubben drifter og bruker blant annet Linderudkollen Hoppsenter.
Stratifisert utvelging

Stratifisert utvelging betegner innen statistikk en sannsynlighetsutvelging som forutsetter at enhetene i universet inndeles i kategorier (såkalte strata) etter hvilken verdi de har på stratifiseringsvariabelen. Deretter trekkes det enheter separat fra hvert stratum til utvalget. 
Hvis alle stratums frekvens er like hyppig representert i utvalget som i universet, er utvalget proporsjonalt. Dersom minst et stratum er mer er relativt sterkere representert i utvalget enn i universet er utvalget disproporsjonalt. Disproporsjonalt stratifisert utvelging brukes gjerne for å sikre tilstrekkelig sterk representasjon i utvalget av en kategori som forskeren er særlig opptatt av å undersøke, og som er sjelden i det teoretiske universet. 
For eksempel: Dersom det skal gjøres en markedsundersøkelse om hvor fornøyd Volvo-bileiere er med bilen sin kan f.eks halvparten av de intervjuede personene i undersøkelsen være eiere av en Volvo, og den andre halvparten eiere av andre bilmerker. Intervjuobjektene med et annet bilmerke brukes for å ha et sammenligningsgrunnlag. Utvalget er disproporsjonalt, ettersom det er en langt mindre del av befolkningen (universet) som er eiere av Volvo enn 50 %. Ved å stratifisere utvalget kan en sammenligne grad av fornøydhet mellom gruppene Volvo-eier og eier av annet bilmerke.
Methochinae

Utseende

Små, slanke, blanke og omtrent hårløse vepser. Hunnene er vingeløse og ligner spinkle, kortbeinte maur, hannene har vinger men ligner ellers på hunnene. Hunnene er gjerne mer eller mindre rødlige, hannene svarte.

Levevis

Disse artene er parasitoider som snylter på larver av sandjegere (Cicindelinae) som lever i jorden. Hunnen graver seg ned til byttet, lammer det med et stikk og legger et egg på det. Vepselarven utvikler seg så på den paralyserte larven. Hunnene har giftbrodd.

Utbredelse

Gruppen forekommer i alle verdensdeler bortsett fra Australia.
Nittedalskalderaen

Nittedalskalderaen er en kaldera i Nittedal i Akershus, med en diameter på 10 km. Området tilhører Oslofeltets geologi.
Rikard II av Normandie

Bakgrunn

Rikard var meget ung da han ble hertug, og i de første fem år av hans herskertid, var hans onkel, greve Rodulf av Ivrea, hans regent. Grev Rodolf slo ned et bondeopprør før Rikard selv overtok styringen.

Herskertid

Rikard huskes for å ha slått ned flere bondeoppstander, og at han hjalp Robert II av Frankrike mot hertugdømmet Burgund. Han slo i 1000-1001 også tilbake et angelsaksisk angrep ledet av Æthelred II av England på Cotentin, det vil si den halvøya som stikker ut i Den engelske kanal vest i Normandie. Ethelred hadde gitt ordre om at Rikard skulle tas til fange, bindes og føres til England. Men engelskmennene var ikke forberedt på det normanniske kavaleriet, og ble grundig beseiret.
Han forsøkte også å få gjennomført en reform av de normanniske klostrene.
Rikard forsøkte å bedre forholdene til England ved å la sin søster Emma gifte seg med kong Æthelred, men hun var sterkt mislikt av engelskmennene. Dette ekteskapet fikk likevel stor betydning da det skaffet Rikards sønnesønn, Vilhelm, et formelt krav på den engelske tronen. Ekteskapet var også gunstig for Æthelred tidligere enn som så, da Svein Tjugeskjegg invaderte England i 1013. Emma flyktet med sine to sønner Edvard og Alfred til Normandie, og ble kort tid etter fulgt av sin husbond kong Æthelred. Kort etter Æthelreds død tvang Knut den mektige Emma til å gifte seg med ham, og Rikard ble nødsaget å anerkjenne det nye regimet idet hans søster atter var dronningen. 
Rikard opprettholdt kontakt med skandinaviske vikinger under hele sin regjeringstid. Han engasjerte vikinger som leiesoldater og fikk i stand en traktat med Svein Tjugeskjegg på hans vei til England.
Rikard II fikk sin prest og skriftefar Dudo av Saint-Quentin til å fremstille sine forfedre som moralsk fremstående kristne ledere som bygde opp Normandie trass i forræderiske lokale ledere og motstand fra tilgrensende områders herskere. Det var et åpenbart propagandaarbeid for å legitimere den normanniske makt, men selv om den omfatter en rekke historisk upålitelige legender er den grunnleggende pålitelig.
Brand New Antiques

Brand New Antiques er et musikkalbum med Blister, utgitt i 2003. Dette er bandets debutalbum.
Skippund

Et skippund er en gammel måleenhet for vekt, særlig innenfor skipslast. 
Enheten tilsvarte 20 lispund, dvs ca. 160 kg i snitt. Skippundet varierte imidlertid mye fra landsdel til landsdel og gjennom tiden. Ett skippund «tunsbergvekt» tilsvarte 4 fjerdinger, 20 lispund eller 24 spann. I Borgarsysla var ett lispund lik 720 pundsmerker eller ca. 185 kg. I Rogaland tilsvarte ett skippund 4 vetter, 24 spann eller 576 pundsmerker omkring 1750. I Trøndelag tilsvarte ett skippund 4 vetter, 8 våger eller 24 lispund (tilsvarende ca. 148 kg). 
Ifølge landloven av 1277 var ett skippund lik 24 vetter (ca. 148 kg). Vekten økte imidlertid og ble senere regnet å utgjøre omkring 185 kg.
The Revelers

The Revelers var en vokalkvartett fra USA som var svært berømt sent i 1920-årene og tidlig i 1930-årene. Kvartetten var også populær i Europa og var forbilde for den tyske gruppa Comedian Harmonists

Historie

The Revelers utviklet seg fra gruppa "The Shannon Four" med medlemmene Charles Hart (tenor), Harry Hindermyer (tenor), Elliot Shaw (baryton) og Wilfried Glenn (bass). Fra 1917 spilte denne gruppa inn plater for selscapet Victor. Senere byttet den navn og besetning med Lewis James (tenor) og Franklin Baur (tenor) under navnet "Shannon Qartett".
Med pianostemme og arrangementer av Ed Smalle som også delvis sang tenor buffo, oppsto The Revelers, som spilte inn for flere plateselskap. På Columbia kalte gruppa seg "The Singing Sophomores" og på Brunswick "The Merrymakers". Gruppa tjente mye penger på platesalg. Mellom 1925 og 1932 ble rundt 150 titler gitt ut.
Paratrea plebeja

Utseende

En middelsstor (vingespenn 60 – 75 mm), grå svermer. Kroppen er kort spoleformet. Brystet har svarte og hvite kanter, bakkroppen er smal, svart midtstripe, på sidene er den svart med hvite flekker. Forvingene er grå med fire korte, svarte lengdestreker, bakvingene mørkegrå med diffuse, lyse og mørke felter ved roten. Larven er lysgrønn med lyse skråstriper på siden. Hornet på bakkroppen er kort og blåaktig.

Levevis

Larven lever på plantene Campsis radicans, Tecoma stans, syrin og pasjonsblomst.
De voksne svermerne besøker blomster.

Utbredelse

Den østlige delen av Nord-Amerika, fra Connecticut i nord til Veracruz, Mexico i sør, vestover til Texas og Oklahoma.
Fekting under Sentralamerikanske og karibiske leker 1950

Fekting under Sentralamerikanske og karibiske leker 1950. Fekting var en av flere sporter i de sjette sentralamerikanske og karibiske leker som ble arrangert i Guatemala by i Guatemala i perioden 16. mars til 5. april 1950. Det var sjette gangen som fekting var med i de sentralamerikanske og karibiske leker. Det var både individuelle og lagkonkurranser i florett, kårde og sabel, kun for menn.
Mewat (distrikt)

Demografi

Ved folketellingen i 2011 var det 1 089 406 innbyggere i distriktet, mot 789 750 i 2001. Den urbane befolkningen utgjør 11,38 % av befolkningen.
Barn i alderen 0 til 6 år utgjorde 22,29 % i 2011 mot 35,23 % i 2001. Antallet jenter i den alderen per tusen gutter er 903 i 2011 mot 892 i 2001.
NM i svømming 1918

NM i svømming 1918 ble arrangert i form av fire ulike norgesmesterskapsstevner i Bergen, Trondhjem og Kristiania.
Vallensbæk

Vallensbæk er en by og kommune 14 km syd for København, og den har ca. 12 000 innbyggere.
Den har strand, lystbåthavn og friluftområde (Vallensbæk Mose).